ده له ازادي راډیو سره په خبرو کې زیاته کړه چې وسله‌والو مخالفینو د نشه‌يي موادو قاچاق کوونکو ته د فعالیت زمینه برابره کړې ده: "د افغانستان د بدخشان ولایت او تاجکستان ترمنځ پوله ډېره پېچلې او تګ راتګ ورباندې سخت دی چې امنیتي ارګانونه په ځانګړي ډول سرحدي پولیس ورته رسیدګي نه‌شي کولای، ځکه نو دا سیمې قاچاقو او غیر قانوني فعالیتونو ته مناسبې دي۔ په دې سیمو کې بهرني ترهګر او طالبان هم له یو بل سره ګډ فعالیتونه کوي۔"

وسله‌والو طالبانو تر اوسه د دغو ادعاوو په اړه څه نه‌دي ویلي۔

بدخشان د افغانستان یو له هغو ۲۲ ولایتونو څخه دی چې د احصائیې او معلوماتو ادارې د سروې پر اساس په ۱۳۹۹ کال کې په ۶،۳۹۴ هکتارو ځمکو کې کوکنار کرل شوي چې افغان دولت یوازې ۴۰۹ هکتاره ځمکې د کوکنارو له کښتونو څخه پاکې کړې دي۔

راپور: مرسلین ارسلا

د دغه راپور د غږیزې بڼې د اورېدو لپاره لاندې لېنک کېکاږئ